WHA ออกหุ้นกู้ 4 พันลบ. ลุยขายรายใหญ่-สถาบัน 30 มิ.ย.-2 ก.ค.63
WHA ออกหุ้นกู้ 4 พันลบ. ลุยขายรายใหญ่-สถาบัน 30 มิ.ย.-2 ก.ค.63
25 มิ.ย. 2563

บริษัท ดับบลิวเอชเอ คอร์ปอเรชั่น จำกัด (มหาชน) หรือ WHA ยื่นแบบแสดงรายการข้อมูลต่อสำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) เพื่อออกและเสนอขายหุ้นกู้ของบริษัท ครั้งที่ 1/2563 มูลค่ารวมไม่เกิน 4,000 ล้านบาท เสนอขายให้แก่ผู้ลงทุนสถาบัน และ/หรือ ผู้ลงทุนรายใหญ่ ระยะเวลาจองซื้อวันที่ 30 มิ.ย.-2 ก.ค.63 ผ่านผู้จัดการการจัดจำหน่ายหุ้นกู้ ได้แก่ ธนาคารกสิกรไทย ธนาคารไทยพาณิชย์ และธนาคารยูโอบี
ทั้งนี้ หุ้นกู้ดังกล่าว แบ่งเป็น 3 ชุด หุ้นกู้ชุดที่ 1 เสนอขายไม่เกิน 2,050 ล้านบาท อายุ 3 ปี ครบกำหนดไถ่ถอนปี พ.ศ. 2566 อัตราดอกเบี้ยคงที่ร้อยละ 3.30 ต่อปี,
หุ้นกู้ชุดที่ 2 เสนอขายไม่เกิน 1,450 ล้านบาท อายุ 4 ปี ครบกำหนดไถ่ถอนปี พ.ศ. 2567 อัตราดอกเบี้ยคงที่ร้อยละ 3.75 ต่อปี
หุ้นกู้ชุดที่ 3 เสนอขายไม่เกิน 500 ล้านบาท อายุ 5 ปี ครบกำหนดไถ่ถอนปี พ.ศ.2568 อัตราดอกเบี้ยคงที่ร้อยละ 4.20 ต่อปี
โดยหุ้นกู้ทุกชุดชำระดอกเบี้ยทุก 3 เดือนตลอดอายุหุ้นกู้
ด้านบริษัท ทริสเรทติ้ง จำกัด อันดับความน่าเชื่อถือของหุ้นกู้ “A-” แนวโน้มอันดับเครดิต”เชิงลบ”เมื่อวันที่ 24 มี.ค.63
ทั้งนี้ บริษัทมีวัตถุประสงค์ที่จะนำเงินที่ได้จากการเสนอขายหุ้นกู้ครั้งนี้ไปชำระคืนหนี้เดิม และ/หรือ ใช้เป็นเงินทุนหมุนเวียนเพื่อสนับสนุนการดำเนินงาน และ/หรือ เงินลงทุนเพื่อขยายธุรกิจของบริษัท และ/หรือ บริษัทในเครือ ภายในเดือน ธ.ค.63
 
–อินโฟเควสท์ โดย เสาวลักษณ์ อวยพร/ศศิธร โทร.02-2535000 ต่อ 345 อีเมล์: [email protected]–